उद्यान कार्ड बनाए तो बागबानों को नहीं मिलेगी सब्सिडी
उद्यानविभाग ने जिले में बागबानों के उद्यान कार्ड बनवाने शुरू कर दिए हैं। चार से पांच साल के बाद उद्यान विभाग बागबानों के कार्ड बनवा रहा है। हर बागबान के लिए कार्ड बनाना अनिवार्य है। सरकार से दवाइयों और अन्य बागवानी प्रॉडक्ट पर मिलने वाली सब्सिडी का लाभ केवल कार्डधारक बागबान ही ले सकता है।
ऐसे में अगर कोई बागबान कार्ड नहीं बनता है, तो उसे सरकारी सब्सिडी से पूरी तरह से वंचित रहना पड़ेगा। उद्यान विभाग ने बागवानों से अपील की है कि कार्ड जरूर बनवाएं, ताकि बाद में सरकारी सुविधाओं से वंचित रहना पड़े। हिमाचल में शिमला में बागवानी बड़े पैमाने पर होती है। जिले के अंदर लाखों परिवारों की आजीविका सेब पर निर्भर है। विभाग के डिप्टी डायरेक्टर एनके मेहता ने बताया कि कार्ड बनाने शुरू कर दिए हैं। जिले के हर ब्लॉक को उद्यान कार्ड के फार्म भिजवाए गए हैं। बागबान अपने नजदीक कार्यालय में पहुंच कर कार्ड बनवाने के लिए औपचारिकताएं पूरी करें ताकि कार्ड जल्द बन सकंे। उन्होंने कहा कि विभाग की ओर से पुराने कार्ड भी रिन्यू किए जा रहे हैं। लिहाजा, विभाग से पुराने कार्ड भी रिन्यू करवाए सकते हैं। विभाग चार से पांच साल के अंतराल में कार्ड रिन्यू करता है। उन्होंने बताया कि अगर कोई बागबान कार्ड नहीं बनाता है तो उसे सब्सिडी नहीं मिलेगी और दवाइयों के लिए खुले बाजार का रुख करना पड़ेगा।
खुलेबाजार में नहीं मिली कोई रियायत: खुलेबाजार में दवाइयों पर कोई रियायत नहीं दी जाती है। जहां कार्ड पर उद्यान विभाग से 50 प्रतिशत सब्सिडी पर दवाइयों मिलती है, वहीं बाजार में दवाओं की पूरी कीमत चुकानी पड़ती है। जो बागवानों के लिए घाटे का सौदा है। दिसंबर माह से लेकर सेब की फसल तैयार होने तक बागवानों को बगीचे में कई बार दवाआें की स्प्रे करनी पड़ती है। इस हिसाब से दवाओं पर भारी खर्च आना स्वाभाविक है।
दवाओं के अलावा कई प्रोडक्ट पर है सब्सिडी
दवाओंके अलावा बागवानी विभाग कई प्रोडक्ट पर सब्सिडी देता है। स्प्रे मशीन समेत अन्य बागवानी उपकरणों पर 50 प्रतिशत सब्सिडी का प्रावधान है। हालांकि, उपकरणों पर सब्सिडी के लिए उद्यान कार्ड अनिवार्य नहीं है। बागवान अपनी मर्जी से बाजार से उपकरणों की खरीद कर सकते हैं। बाद में सब्सिडी के लिए कागजात विभाग के पास जमा करवाने पड़ते हैं। उद्यान विभाग स्वयं भी स्प्रे मशीन या अन्य उपकरण उपलब्ध करवाता है।
सेब सीजन में फसल को रोग से बचाने के लिए कई प्रकार की दवाओं का छिड़काव करना पड़ता है। उद्यान विभाग बागबानों को हर प्रकार की दवाइयां उपलब्ध करवाता है। विभाग दवाइयों पर करीब 50 फीसदी की सब्सिडी देता है। यह सब्सिडी केवल उस बागबान को ही दी जाती है, जिसका उद्यान कार्ड बना है। इसके बिना बागबान सब्सिडी तो दूर, उद्यान विभाग से दवाइयों भी ले नहीं सकता है। मंडी मध्यस्थता योजना के लिए भी यह कार्ड जरूरी है। एमआईएस के तहत कितनी बोरियां बेची गई है, इनकी एंट्री भी उद्यान कार्ड में ही की जाती है।
hin_Deva hin_Deva hin_Deva hin_Deva hin_Deva hin_Deva hin_Deva